kardosdrur/scandi-wiki huggingface dataset:
Steamboat Geyser

Steamboat Geyser er verdens højeste aktive gejser beliggende  i Yellowstone National Park i Wyoming, USA. Under større udbrud sender den kogende vand mere end 90 meter op i luften.

Waimangu gejseren i New Zealand var tidligere den gejser i verden, der havde de højeste udbrud (op til ca. 500 meter), men siden et jordskred i 1904 ændrede grundvandsspejlet, har gejseren ikke været i udbrud. 

Steamboat Geyser, der ligger i 2300 meters højde, er en del af Norris Geyser Basin i Yellowstone National Park. Gejseren er forsat aktiv og har både større og mindre udbrud. 

Et større udbrud varer mellem 3 og 40 minutter og efterfølges typisk af kraftige udblæsninger af damp i mellem 24 og 48 timer efter udbruddet. Samtidigt tømmes den nærliggende varme kilde, Cistern Springs, næsten helt for vand, men efter nogle dage vender vandet tilbage til denne kilde. Mellem de kraftige udbrud forekommer mindre udbrud, hvor vandet sprøjtes fra 3 til 12-13 meter op i luften. 

Desværre er gejseren meget uregelmæssig. Intervallerne mellem de større udbrud har ligget fra tre dage til 50 år. Den eneste indikation på, at et udbrud er forestående, er, at en kilde lidt højere oppe ad skråningen begynder at få kraftige, regelmæssige udbrud på op til 10 meter, samtidig med at vandudstrømningen fra denne kilde øges.

Seneste udbrud
Steamboat Geysers seneste udbrud fandt sted den 3. september 2019. 

I 2018 trådte Steamboat Geyser ind i en meget mere aktiv periode med nu 65 udbrud registreret mellem 15. marts 2018 og 27. august 2019, hvoraf 32 skete i 2018. Hermed blev rekorden fra 1964 med 29 større udbrud på et kalenderår slået, men allerede den 27. august 2019 blev rekorden slået igen, da gejseren havde årets 33. større udbrud.

Noter

Eksterne henvisninger 

 Beskrivelse af gejseren fra Yellowstoneparkens hjemmeside.

Gejsere i Wyoming
Yellowstone National Park
Carsten Hemmingsen

Carsten Hemmingsen (født 18. december 1970 i Odense) er en dansk tidligere professionel fodboldspiller. Han er bror til Michael Hemmingsen, og hans foretrukne position var midtbanen. Han var en del af det danske hold, der i 1995 vandt Confederations Cup i Saudi-Arabien, hvor han spillede sin eneste landskamp. Aktuelt træner for Slagelse B&I.

Spillerkarriere 
Hemmingsen begyndte sin karriere i Brændekilde-Bellinge Boldklub og spillede sidenhen i B 1913, Odense Boldklub, FC København, Vejle Boldklub, Akademisk Boldklub og AGF. Han stoppede sin karriere som fodboldspiller i 2005, men har siden fungeret som træner, senest for Aarup. Han blev i 2007 uddannet massør.

Virke efter aktiv fodboldkarriere 
Han er fra februar 2013 ansat som fodboldtræner på Nørre Åby Efterskole som fodboldtræner på deres fodboldhold.

Han blev i november 2018 fyret som cheftræner for BK Marienlysts hold i 2. division efter fire point i 16 kampe.

I 2020 blev han træner for Odder IGF, hvor han stoppede i december 2021.

I juni 2022 blev han ny træner for Slagelse B&I.

Henvisninger

Referencer

Eksterne henvisninger 
 

Personer fra Odense
Fodboldspillere fra Danmark
Fodboldspillere fra Odense Boldklub
Fodboldspillere fra FC København
Fodboldspillere fra AGF
Fodboldspillere fra Vejle Boldklub
Michael Hemmingsen

Michael Hemmingsen (født 2. oktober 1967) er en dansk fodboldtræner, der er cheftræner for den danske 1. divisionsklub Fremad Amager. Hemmingsen har tidligere været sportsdirektør og cheftræner i Odense Boldklub samt cheftræner i bl.a. FC Vestsjælland og Næstved Boldklub.

Karriere som træner 
Han er tidligere assistenttræner for Lars Olsen i superligaklubben Odense Boldklub. I foråret 2007 overtog han midlertidigt rollen som cheftræner, da den tidligere træner Bruce Rioch med kort varsel forlod klubben. Michael Hemmingsen spillede i det meste af sin karriere i OB, hvor han spillede i midterforsvaret og derudover var anfører. Michael Hemmingsen er storebror til den tidligere landsholdsspiller Carsten Hemmingsen.

I sommer 2009 blev han udset som efterfølger for Carsten Broe på cheftrænerposten i SønderjyskE. Hemmingsen fik først en kort dispensation fra DBU's regel om, at en cheftræner skal være i besiddelse af UEFA Pro Licens. Da dispensationen var udløbet, måtte Hemmingsen gå af som cheftræner, mens han tog den nødvendige træneruddannelse. I mellemtiden blev cheftrænerposten varetaget af Frank Andersen.

I maj 2011 blev han udnævnt som cheftræner for nedrykkerne fra Randers FC. Han blev fyret den 5. juli 2012, hvorefter han blev afløst af Colin Todd.

I september 2015 blev han udnævnt som cheftræner for FC Vestsjælland, hvilken ansættelse dog ophørte, da klubben gik konkurs. Den 29. marts blev han træner i Næstved Boldklub som erstatning for den fyrede Mogens Krogh.

27. december 2019 blev det offentliggjort at han tiltræder som sportschef i Odense Boldklub. Den 15. marts 2021 overtog Hemmingsen cheftrænerposten i OB, efter at den forhenværende cheftræner Jakob Michelsen blev fyret.

Referencer

Eksterne henvisninger 

 
 Career statspå Danmarks Radio 

Fodboldspillere fra Danmark
Fodboldspillere fra Assens FC
Fodboldspillere fra B1909
Fodboldspillere fra Odense Boldklub
Fodboldtrænere fra Odense Boldklub
Fodboldtrænere fra SønderjyskE
Fodboldtrænere fra Randers FC
Fodboldtrænere fra Næstved Boldklub
Fodboldtrænere fra Fremad Amager
Târgoviște

Târgoviște (rumænsk udtale: [tɨrˈɡoviʃte], alternativt stavet Tîrgoviște; ) er hovedstaden for distriktet Dâmbovița i Rumænien. Byen har  indbyggere. Den ligger 80 km nordvest for Bukarest, på den højre bred af Ialomița-floden.

Târgoviște var en af de vigtigste byer i Valakiets historie, da den var dets hovedstad mellem det tidlige 15. århundrede|15. århundrede og 16. århundrede. Chindia-tårnet, byens symbol, blev bygget under Vlad Țepeș.

 fandt sted i Târgoviște; Nicolae Ceaușescu og hans hustru Elena Ceaușescu blev henrettet ved skydning 25. december 1989.

Eksterne henvisninger 

Byer i Rumænien
Byer i distriktet Dâmbovița
Focșani

Focşani er en by i Rumænien og distrikthovedsted for Vrancea. Byen har  indbyggere.

Byen ligger i det sydlige Moldavien, tæt på den gamle grænse med Valakiet. I det 19. århundrede, før disse to fyrstendømme blev forenet, havde deres samlet højkommission og højesteret sæde her (afskaffet 1864).

I dette område kommer Karpaterne nærmest til den nedre Donau. I militærhistorie kaldes dette mellemrum "the Focşani Gap".

Kilder og henvisninger
  
Byer i distriktet Vrancea

Byer i Rumænien
Nødblus

Et nødblus eller et romerlys er en slags pyroteknisk artikel, som skaber et meget kraftigt rødligt lys uden at eksplodere. Det er beregnet til brugs til søs til at signalere om hjælp. Det bruges dog også inden for militæret.

Nødblus ved sportsarrangementer 
Inden for fodboldkulturen bruges ofte nødblus i forbindelse med fodboldkampe, hvor fans bruger nødblus til at højne stemningen sammen med sang og hoppen. Der er dog megen kritik af brugen af nødblus ved fodboldkampe, da nogle tilskuere ikke håndterer lyset forsvarligt og dermed udsætter andre tilskuere for fare. Et andet kritikpunkt er, at mange fodboldfans er berusede under fodboldkampe, da det er blandt mange tilskuere er tradition at drikke øl til fodboldkampe, og det kan virke uansvarligt at berusede tilskuere skal håndtere nødblus. I Danmark er brugen af romerlys på stadions forbudt, da det hører under fyrværkeriloven. Selv nyårsaften er festbaseret brug af nødblus ulovlig, da det kan forveksles med reelle nødsignaler.

Eksterne henvisinger 

Nødkommunikation
Fodboldkultur
Signallys
Romerlys

Romerlys er fyrværkeri som skyder små ildkugler op.
Romerlyset er i dag lavet af et paprør (tidligere bambusrør).

Romerlyset virker ved, at man tænder en lunte i toppen af røret, som langsomt brænder ned gennem røret.
I røret ligger flere lag: 'stjerner' (ildkuglen), riffelkrudt (en form for sortkrudt) og et mellemlag, der holder lagene på plads i røret og sikrer, at gløder ikke antænder næste lag for tidligt.

Romerlys skyder udelukkende ildkugler i modsætning til et bomberør, som udskyder små bomber.

Romerlys blev tidligere brugt af militæret, dels til at kortvarigt oplyse et mindre område, dels til at signalere med, da man ved fremstilling af romerlyset kan pakke "stjernerne" i forskellige farver og antal kan opnå en farvekode, som kan ses på stor afstand – især i mørke, hvor signalering tidligere var et stort problem.

Fyrværkeri
Cádiz

Cádiz er en havneby i Andalusien i kongeriget Spanien og hovedstad i provinsen af samme navn. Byen har ca. 123.000 indbyggere.

Historie 
Byen blev grundlagt ca. år 1100 f.Kr. som Gadir af fønikerne. De drev handel med Tartessos, en bystat, som skal have ligget nær mundingen af Guadalquivir, ca. 30 km nord for Cádiz. Grundlæggelsen tidsfæstes af den romerske historiker Velleius Paterculus til "80 år efter den trojanske krig".  Arkæologiske fund har man dog kun fra ca. 750 f.Kr.

Cádiz fungerede som base for vikingeflåder efter 844, da de første togter til Spanien fandt sted. Da Olav den Hellige var der, stod de fønikiske fyrtårne (Herkulessøjlerne) der stadig. Sagaerne fortæller, at Olav under sit ophold drømte, at en mand kom og befalede ham at rejse hjem til Norge og kræve kongemagt der. Noget kan der være om historien, for på toppen af det ene fyrtårn stod der en gigantisk mandsfigur med ansigtet vendt mod nordvest. 

Da de store europæiske opdagelsesrejser begyndte i det 15. århundrede, blev Cádiz en af Spaniens vigtigste byer. To af Columbus' rejser begyndte herfra.

Under Napoleonskrigene var det meste af Spanien under Napoleons kontrol, mens Cádiz beskyttet af den engelske flåde blev sæde for den spanske nationalregering. Den liberale grundlov af 1812 blev udråbt her. Efter at kong Ferdinand 7. havde genvundet magten, fornægtede han grundloven og genoprettede enevælden. I 1820 gjorde Cádiz oprør, og under den følgende borgerkrig blev kongen fanget og fængslet i byen. Med de europæiske regeringers velsignelse trådte en fransk hær ind i 1823 og knuste oprøret.

Et oprør i 1868 ledte til dronning Isabella 2.s fald.

Cádiz er rig på seværdigheder.

Henvisninger

Eksterne henvisninger 

 http://www.cadiz.es/app  (byens hjemmeside, på spansk)

Fønikien
Byer i Andalusien
Porto

Porto eller Oporto (; Havnen) er en by i det nordlige Portugal. Den ligger ved Douro-flodens udmunding i Atlanterhavet og er med sine 2,1 mill. indbyggere (hele byområdet) (2011) Portugals næststørste by. Selve bykernen har  indbyggere.

Kultur 
Byen gav navn til "portvin". Fra 18. århundrede udførte området meget vin til England da forsyninger fra Frankrig ofte var afbrudt på grund af krig.

Byens historiske centrum er på UNESCO's verdensarvsliste.

I 2001 var Porto europæisk kulturhovedstad og i den forbindelse blev flere projekter gennemført. Herunder koncerthallen Casa Da Musica, der stod færdig i 2005 efter tegning af den hollandske arkitekt Rem Koolhaas.

Sport 
Porto har en fodboldklub ved navn FC Porto

Geografi

Klima 
Klimaet i Porto er normalt koldere end i Lissabon, der ligger ca. 320 km sydligere end Porto. Bjergkæden Serra do Marão længere inde i landet er vindyrkningsområde for portvin.

Eksterne henvisninger 

 Porto – en introduktion

 
Byer i Portugal
Accumulator Invest

Accumulator Invest var et dansk børsnoteret investeringsselskab, som i 1986 blev overtaget af investeringsselskabet Krepco, som ejedes af Klaus Riskær Pedersen.

Riskær Pedersen finansierede købet af Accumulator Invest ved at belåne den kontrakt, hvormed Esselte-koncernen startede betalings-tv via det rekonstruerede københavnske lokal-tv-selskab Kanal 2.

Både Accumulator Invest og Krepco gik konkurs i 1992, og Klaus Riskær Pedersen blev ved Københavns Byret dømt for mandatsvig for 4,5 mio. kr. og for at have overført 2,1 mio. kr. fra Accumulator Invest til sin valgkampagne i forbindelse med valget til Europa-Parlamentet i 1989.

Klaus Riskær Pedersen blev i 1992 erklæret personligt konkurs, da Accumulator Invest måtte sende de ansatte hjem efter at selskabet havde oparbejdet en milliardgæld.

Referencer 

Investeringsvirksomheder i Danmark
Ophørt i 1992
Lærke

Lærke er et pigenavn, der stammer fra fuglen lærke. Ifølge Danmarks Statistik bærer mere end 5.000 danskere navnet, og populariteten er stærkt stigende, da tallet i løbet af 2007 er steget med næsten 500.

Kendte personer med navnet
Lærke Winther Andersen, dansk skuespiller
Lærke Møller, dansk håndboldspiller

Noter

Pigenavne
Nicoline

Nicoline er et pigenavn, der stammer fra drengenavnet Nikolaj. Navnet findes også i følgende varianter: Nikoline, Nikolina og Nicolina. I alt bærer næsten 4.700 danskere et af disse navne ifølge Danmarks Statistik.

Navnet forkortes undertiden til Niko/Nico eller Line.

Kendte personer med navnet
Nikoline (rapper), dansk rapper
Nikoline Nielsen, dansk brygger.
Nikoline Nielsen, dansk tidligere håndboldspiller.
Nicoline Sørensen, dansk fodboldspiller.
Nikoline Werdelin, dansk dramatiker og tegneserietegner.

Andre anvendelser
Nikoline er navnet på en serie sodavand fra Faxe Bryggeri.

Noter

Pigenavne
Henrik Thott

Henrik Thott (1606 – ca. 1676) var en dansk adelsmand, lensmand og officer. Hans forældre var Christen Thott til Boltinggaard, Fårupgård og Sophie Below. Som godsejer besad Henrik Thott selv gårdene Boltinggaard, Fårupgård, Kjeldkær, samt Gladsaxe og Svinebjærg i Skåne.

Uddannelse og hverv 
Henrik Thott var på den obligatoriske udlandsrejse for unge adelsmænd. Han var 1621 immatrikuleret ved universitetet i Leiden. Efter hjemkomsten tjente han fra 1628 som sekretær i Kancelliet. 1633 fik han ventebrev på det første ledige kannikedømme, men har dog næppe opnået noget sådant, eftersom han 1635 fratrådte sin stilling i Kancelliet for at overtage Stavanger Len, som han havde til 1641. Fra 1641-48 var han lensmand på Bergenhus og fra 1648-57 og atter 1659-60 på Dronningborg. Desuden havde han haft forskellige særlige hverv; således var han 1629 den ene af de 2 adelsmænd, som udsendtes for at besigtige Kronens jyske slotte og len efter Jylland havde været besat af kejserlige tropper under kejserkrigen. Senere førte han som oberstløjtnant 2 fænniker i Stavanger og Agdesidens Len hjemmehørende knægte, og 1649 opvartede han som skænk ved prinsesse Frederikke Amalies dåb.

Mod fallittens rand 
Medens han tidligere havde været en velstående mand og blandt andet havde haft hovedgårdene Hastrup, Skårupgård og det halve Bjørnsholm i pant, gik det senere stærkt tilbage for ham. Fårupgård måtte han 1655 sælge til sin søster Anne Thott, og sine øvrige hovedgårde vest for Øresund måtte han efterhånden opgive på grund af gæld. Til trods for dette overlod han efter Skånes afståelse til Sverige med stor beredvillighed Kronen sine hovedgårde øst for Øresund som bytte for bornholmsk vederlagsgods. Kronen viste sin påskønnelse, dels ved at tilskøde ham Holbæk Ladegård med mere gods, dels ved 1660 at udnævne ham til stiftslensmand over Århus Stift og amtmand over Aarhus Amt. Sidstnævnte ombyttede han dog året efter med Holbæk Amt, men disse begunstigelser var ikke tilstrækkelige til at hindre hans ruin, eftersom godset var hårdt medtaget efter Karl Gustav-krigene, og desuden straks gik tabt til hans kreditorer. Som en fuldstændig ruineret mand mistede han 1662 sin amtmandsstilling og måtte søge kongen om en nådegave til livets ophold. Han levede endnu 20. november 1674, men i så stor nød og trang, at det ikke engang vides, hvornår han, den sidste efterkommer på mandssiden af en af de engang så berømte 9 Axelssønner, døde.

Familieliv 
Henrik Thott var gift tre gange: 
 1. gang: 12. april 1635 med Lisbet Henriksdatter Huitfeldt (1615-1638)
 2. gang: 31. januar 1642) med Beate Holgersdatter Rosenkrantz (1608-1647)
 3. gang: 21. juli 1650 med Berete Jespersdatter Friis

Af børnene overlevede kun en sindssyg datter ham.

Kilder  
 

Godsejere fra Danmark
Amtmænd fra Danmark
Officerer fra Danmark
Lensmænd fra Danmark
Godsejere fra Skåne
Lensmænd fra Norge
Stiftamtmænd over Århus Stift
Danskere i 1600-tallet
Henrik
Artikler fra 1. udgave af Dansk biografisk leksikon
Hastrup (Vejle Kommune)

Hastrup ligger i det nordligste Sydjylland og er en lille landsby i Thyregod Sogn. Den er beliggende i Vejle Kommune og hører til Region Syddanmark. Navnet "Hastrup" stammer fra den forsvundne herregård, Hastrup Hovedgård, der i gennem 500 år havde stor betydning i sognet. Thyregod Kirke har mange minder omkring hovedgårdens ejere. Gården lå omgivet af voldgrave, placeret hvor den nuværende skovfogedbolig Hastrupgård ligger. Rester af det gamle voldsted og voldgrave kan stadig påvises. 

Ifølge overleveringen skulle hovedgårdens forgænger, Hastrup Slot, være grundlagt af dronning Thyra Dannebod på en holm midt i Hastrup Sø. Denne borg skulle dog være gået til grunde allerede i slutningen af 1300-tallet.

I 1877 blev Hastrup Hovedgård solgt til staten, hvorefter avlsbygningerne blev nedrevet og gårdens jorder tilplantet over en 20-årig periode, hovedsageligt med rødgran. Dette blev grundlaget for den nuværende Hastrup Plantage. Denne plantage er i dag på ca. 620 hektar blandet løvskov, nåleskov samt ubevoksede arealer. 
En stor del af tømmeret fra laden af den gamle hovedgård blev brugt til at  opføre en ny gård ca. to kilometer syd for Hastrup Sø, lige udenfor plantagen;  Gården blev kaldt  "Ny Hastrup", men kun stuehuset er nu tilbage, af den dengang firelængede gård.

I dag hører Hastrup Plantage under Feldborg Statsskovdistrikt.

Kilder
 Skov og Naturstyrelsen

Lokaliteter i Vejle Kommune
Herregårde i Vejle Amt
Sad Wings of Destiny

Sad Wings of Destiny er det andet album fra det britiske heavy metal-band Judas Priest som blev udgivet i 1976.

Sad Wings of Destiny indeholdt meget af bandets tidligere materiale, som var blevet afvist af deres tidligere producer Rodger Bain til indspilningerne af debutalbummet Rocka Rolla. Et eksempel på dette kunne være sangen "Victim of Changes," som var dateret helt tilbage til 1972, hvor den havde fået navnet "Whiskey Woman." Der var en klar fremadskridende musikstil i forhold til deres debutalbum Rocka Rolla. Denne musikalskestil var og et skridt fremad mod den tidlige stil af britisk heavy metal, især med spor som "The Ripper", "Tyrant" og "Genocide".

Albumsomslaget var tegnet af designeren Patrick Woodroffe. Omslaget var meget inspireret af John Miltons episke digt Paradise Lost, der omhandler engle der falder ned i helvedet. 

Sad Wings of Destiny var det eneste Judas Priest album uden et titelspor, (hvor "Sinner" tæller som titelsporet for albummet Sin After Sin), indtil British Steel i 1980. Da vokalisten Rob Halford i 1999 dannede sit eget band Halford, indeholdt deres debutalbum Resurrection en sang ved navn "Sad Wings" som et bonusspor. Gennem omkvædet sang Halford "Sad Wings of Destiny." Alligevel ser det ud til at være usandsynligt, at sangen på nogen måde er relateret til Judas Priest, da den blev skrevet af guitaristerne Patrick Lachman og Mike Chlasciak, frem for nogen af Judas Priests medlemmer.

Spor

Original lp sporliste

Side A 
"Prelude" (Glenn Tipton) – 2:02
"Tyrant" (Rob Halford, Tipton) – 4:28
"Genocide" (Halford, K.K. Downing, Tipton) – 5:51
"Epitaph" (Tipton) – 3:08
"Island of Domination" (Halford, Downing, Tipton) – 4:32

Side B 
"Victim of Changes" (Al Atkins, Halford, Downing, Tipton) – 7:47
"The Ripper" (Tipton) – 2:50
"Dreamer Deceiver" (Atkins, Halford, Downing, Tipton) – 5:51
"Deceiver" (Halford, Downing, Tipton) – 2:40

Cd sporliste 
"Victim of Changes" (Atkins, Halford, Downing, Tipton) – 7:47
"The Ripper" (Tipton) – 2:50
"Dreamer Deceiver" (Atkins, Halford, Downing, Tipton) – 5:51
"Deceiver" (Halford, Downing, Tipton) – 2:40
"Prelude" (Tipton) – 2:02
"Tyrant" (Halford, Tipton) – 4:28
"Genocide" (Halford, Downing, Tipton) – 5:51
"Epitaph" (Tipton) – 3:08
"Island of Domination" (Halford, Downing, Tipton) – 4:32

På cd-genudgivelsen fra Repertoire Records havde spor nummer 3 navnet "Dream Deceiver" frem for det originale navn "Dreamer Deceiver," dette blev senere ændret til det originale navn igen ved genudgivelsen i 1998 gennem Snapper Music. Alle de genudgivet albums indeholder en A og B side med sporlisten fra den originale Gull Records version. Judas Priest har dog ikke godkendt nogen af de genudgivet versioner af Sad Wings of Destiny.

Musikere 
 Rob Halford – Vokal
 K.K. Downing – Guitar
 Glenn Tipton – Guitar, klaver
 Ian Hill – Bas
 Alan Moore – Trommer

Fodnoter

Eksterne henvisninger 
 Sad Wings of Destiny på Judas Priests info sider

Album fra 1976
Judas Priest-album
Kolik

Kolik er en tilstand hos spædbørn, der er kendetegnet ved langvarig, uforklarlig gråd. Andre navne for tilstanden er tremånederskolik og spædbarnskolik. Det skyldes at det som regel går over når barnet er ca. tre måneder og altså kun varer ved så længe barnet er spædt. Den almindelige definition er at gråden skal forsætte mindst tre timer pr dag, i mindst tre dage om ugen, i mindst tre måneder. 

Det er i nogle tilfælde vigtigt at man søger læge ved langvarig, uforklarlig gråd, da det kan være noget kendt, som man kan behandle. Ofte vil lægen konstatere kolik, hvorefter yderligere lægebesøg sjældent er nødvendige. 

Oprindeligt vedrørende den medicinske betegnelse for smerter i tyktarmen, hvis latinske navn Colon senere blev brugt som et adjektiv colicus og erstattede coli dolor "smerte i tyktarmen".

Årsager 
Kolik har ingen kendt årsag. Flere årsager har været undersøgt, herunder overfølsomhed overfor mælkeprotein eller smerter fra spædbarnets bevægeapparat, men ingen årsager har kunnet fastslås.

Behandling 
Der findes mange teorier og husråd, men generelt ingen entydig effektiv behandling; trods forskning er der ikke evidens for behandlinger, der afhjælper eller kurerer kolik. Man kan dog i nogle tilfælde symptombehandle. For eksempel kan massage afhjælpe muskel- og ledsmerter hos nogle børn med kolik, ligesom det tjener til at styrke båndet mellem barn og forældre.  

Kolik går over med alderen. Det er ikke skadeligt for barnet, og det vil ikke være mærket af kolikken i en senere alder.

Referencer 

Menneskeadfærd
Børnesygdomme
Sygdomme med ukendt ætiologi
Horrorclix

Horrorclix er et miniature spil, hvor man styrer små figurer. Spillet er udviklet af WizKids, som blandt andet også står bag spillene Heroclix, MageKnight, Halo ActionClix og MLB SportsClix. Bliver ens figur skadet i Horrorclix, skal man dreje den lille plade, den står på det. Det sker ved at "klikke ned", hvilket har medvirket til spillets navn. Hver gang man drejer figuren, bliver den dårligere, og til sidst dør den.

Figurer 
I horrorclix styrer man figurer fra kendte gyserfilm og historier. Man kan blandt andet få Aliens og Predators fra filmen Alien vs. Predator. Der også figurer som blandt andet Jack the Ripper og Dr. Jekyll og Mr. Hyde.

Sets 
 HorrorClix
 The Lab
 Freakshow
 Nightmares
 AVP: Aliens
 AVP: Predators
 Dark Horse HorrorClix: B.P.R.D

Eksterne henvisninger 
Horrorclix 

Spil og lege
WizKids

WizKids er en amerikansk virksomhed, der producerer spil som man spiller med terninger. De er kendt for at lave miniatures, som man kan samle på. De er også kendt for deres "clix"-system.

Miniatures-spil 

 Horrorclix
 HeroClix
 MageKnight
 MechWarrior
 Halo ActionClix
 MLB SportsClix
 ToonClix (ikke udgivet endnu)

Board Games 

 Oshi
 Tsuro
 Pirates: Quest for Davy Jones' Gold

Byg Selv Strategispil 
 Pirates of the Spanish Main
 Rocketman
 Star Wars PocketModels

Samlekort 
 Battlestar Galactica

Links 
WizKids 

Legetøjsproducenter fra USA
Karl Liebknecht

Karl Liebknecht (født 13. august 1871 Leipzig, død 15. januar 1919 Berlin) var en tysk, socialistisk politiker, søn af Wilhelm Liebknecht. Han stiftede, sammen med Rosa Luxemburg, Spartakistforbundet, senere det tyske kommunistisk parti KPD. Han spillede en stor rolle i Novemberrevolutionen i 1918 sammen med Rosa Luxemburg, hvad der kostede dem begge livet den 15. januar 1919, hvor de blev bortført, tortureret og myrdet af frikorps-medlemmer. Horst von Pflugk-Harttung var en af medlemmerne og sandsynligvis ham, der dræbte Karl. 

Han er bror til Theodor og Otto, og blandt andet far til maleren Robert Liebknecht. Ved hans dåb var fadderne Karl Marx og Friedrich Engels. 

Han er ligesom sin far begravet på Zentralfriedhof Friedrichsfelde.

Kildehenvisninger 

Politikere fra Det Tyske Kejserrige
Politikere fra Weimarrepublikken
Politikere fra SPD
Socialister fra Tyskland
Kommunister fra Tyskland
Personer fra Leipzig
Tyskere i 1800-tallet
Tyskere i 1900-tallet
Personer der er blevet myrdet